Diari Oficial de la Generalitat Valenciana


Sumari del DOGV 4193, del 19-02-2002 (2002/1568)

Informació pública de la pròrroga del període d'informació pública del programa d'actuació integrada presentat per Proara, Promotores Aragoneses, SA, per al desenvolupament de la unitat d'execució denominada carrer de Moncaio.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1568


Organisme emissor
:   Ajuntament de València

Tipus de document
:   Anunci

Informació pública de la pròrroga del període d'informació pública del programa d'actuació integrada presentat per Proara, Promotores Aragoneses, SA, per al desenvolupament de la unitat d'execució denominada carrer de Moncaio. [2002/X1568]
  
Mitjançant Resolució d'Alcaldia nº U-239, de data 28 de gener de 2002, s'ha disposat el següent:
  
?Vista l'alternativa tècnica de programa d'actuació integrada presentada per la mercantil Proara, Promotores Aragoneses, SA, per al desenvolupament de la unitat d'execució denominada c/ de Moncaio, exposada a informació pública mitjançant Resolució d'Alcaldia nº U-2761, de maig de 2001.
  
Atès que durant el període d'informació pública esmentat, es presentaren unes altres dues alternatives tècniques en competència per part de la UTE Inmobiliaria Zaragozá e Hijos, SA, i SIVI, SL, i per part de Valdreya, SL, tot ampliant aquesta última l'àmbit de la inicialment exposada en incloure una sèrie d'edificis protegits que havien estat objecte d'exclusió mitjançant acord de la Comissió de Govern de 6 d'abril de 2001, i que hi havia titulars cadastrals als quals no s'havia remés l'avís prescrit en l'article 46.3 de la LRAU, es va procedir a la suspensió de l'acte d'obertura de les proposicions juridicoeconòmiques presentades.
  
Atès que, per bé que l'alternativa tècnica presentada per Valdreya, SL, incompleix l'acord esmentat, per la qual cosa hauria de ser rebutjada sense d'altres tràmits, amb l'objecte de no provocar indefensió i en el ben entès que hi ha la possibilitat que les proposicions juridicoeconòmiques que s'hi presenten oferisquen solucions en vista de les quals puga interpretar-se amb major claredat l'alternativa esmentada, escau prosseguir el procediment, amb remissió prèvia dels avisos adés citats, tot permetent l'obertura de totes les proposicions juridicoeconòmiques que s'hi presenten.
  
Per tot allò exposat, en virtut de delegació conferida per la Resolució nº 2242, de 7 de juliol de 1999, resolc:
  
Prorrogar el període d'informació pública pel termini de vint dies hàbils, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i amb remissió dels avisos prescrits en l'article 46.3 de la LRAU, les alternatives tècniques de programa d'actuació integrada presentada per Proara, Promotores Aragoneses, SA, la UTE Inmobiliaria Zaragozá e Hijos, SA, i SIVI, SL, i Valdreya, SL, per al desenvolupament de la unitat d'execució denominada c/ de Moncaio, exposada a informació pública mitjançant Resolució d'Alcaldia nº U-2761, de maig de 2001.
  
En el termini esmentat, comptat a partir de la publicació de l'anunci d'exposició pública en el DOGV, només els titulars cadastrals de les parcel·les amb referència cadastral núm. 52056-06, 27, 28, 29, 30, 32, 33, 34, 35, 36, 37 i 38, podran presentar al Servei Municipal de Planejament (av. d'Aragó, 35), tant al·legacions com alternatives tècniques que vulguen competir amb les exposades al públic.
  
En els cinc dies següents al venciment del termini d'informació pública, només els titulars de les parcel·les anteriorment referenciades podran presentar a l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualssevol de les alternatives tècniques presentades; l'acte d'obertura de les que s'hi presenten tindrà lloc el següent dia hàbil a l'acabament d'aquest termini, tret que siga dissabte, i en aquest cas es traslladarà al següent dia hàbil.
  
En el supòsit que algun dels titulars de les parcel·les cadastrals anteriorment citades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a l'alternativa esmentada, en el termini de cinc dies adés citat.
  
Totes les actuacions podran ser objecte de consulta i al·legació per les persones interessades durant els deu dies següents a l'acte d'obertura de pliques; alhora durant tot el procediment podran ser objecte de pública consulta al Servei de Planejament, les al·legacions i alternatives tècniques que s'hi hagen presentat?.